Fríggjanáttina kom Tinganes á Skopun við 600 tonsum av asfalti til Skopunar kommunu, og sambært Emil Gert Hansen, stjóra á spf Sekstant, sum eigur Tinganes, er tað vanligt at hava sand í hornunum á lastini, fyri at verja í móti, at asfaltið setur seg fast. Tað er tann sandurin, sum á myndini verður tveittur fyri borð. -Tað er brandólóligt sambært havumhvørvislógini, sigur Suni Petersen frá Umhvørvisstovuni og leggur afturat, at hetta er ikki nakað tey á Umhvørvisstovuni kenna til. -Óansæð um sandurin er reinur ella ikki, so er tað ikki loyvt at søkkja tilfar á sjógv. Um sandur er í lastini skal hann beinast burtur á landi og ikki á sjónum. Umhvørvisstovan fer at kanna málið nærri. Sum haldari fært tú atgongd til alt tilfar í blaðnum á netinum, umframt tíðindi. Trýst á "Tekna hald" og skráset teg